laion/Wikipedia-Exotic huggingface dataset:
מעלה קרחות

מעלה קרחות הוא ספר ילדים מאת אפרים סידון המאויר על ידי יוסי אבולעפיה. הסיפור מתרחש בעיר "מעלה קרחות" שבה אין לשום תושב או תושבת אפילו שערה בודדה על הראש. בוקר אחד, ראש-העיר נדהם לגלות שערה שצמחה על ראשו, ולמרבה האימה לא הפסיקה להתארך. הוא לא העז לצאת מהבית, אך לבסוף מצא פתרון לבעיה: חבש לראשו כובע שממדיו עצומים ש"קרחת נוכרית" בקצהו העליון, ואלה שוו לו קרחת בעודו נואם. אלא שבאמצע הנאום נשבה לפתע רוח, הכובע עף, והתושבים הבחינו בשערה. הדבר גרם למהומה וראש העיר נאלץ לעזוב את עירו בבושת פנים. בעודו עושה דרכו לגלות, קרו כמה אירועים אשר גרמו לאנשי העיר להעריך את שערתו: תחילה הציל תאומים מצרה, וזכה לתשואות. לאחר מכן נקלע לשריפה ושזר משערתו רשת-הצלה וכך הציל אנשים עוד לפני שהכבאים הגיעו. פעם נוספת הצילו הוא ושערתו את המצב כאשר הוא תפר בה את כפתוריהם של השוטרים. ראש העיר לא גורש מעירו, ושערתו הייתה כעת דבר-מה להתגאות בו. הוא הופיע איתה בתרגילים שונים, והיו אף אנשים שתפקידם היה לטפל בשערתו, לחפוף אותה, לסרקה ולסלסלה. בשלב מסוים הוא החל אף להתנשא על בני עירו שאינם "שעירים" כמוהו, והחליט לעבור לגור בעיר "תל תלתלים" שהיא ההפך מ"מעלה קרחות". אלא שה-"שעירות" של ראש העיר התגמדה למראה חייל שכל-כולו שעיר. הסיפור מסתיים כשהחייל צועק בבוז על ראש העיר שהוא קירח, ושיחזור בחזרה לעירו. הסיפור עובד להצגה בבימויה של ציפי פינס ומוזיקה של דובי זלצר. השחקן והמדבב שמעון כהן בתפקיד ראש העיר קרחהמור, רבקה גור בתפקיד אשת ראש העיר. בשנת 2011 שיחק את תפקיד ראש העיר ערן איווניר ואת תפקיד אשת ראש העיר הילה סורג'ון, יונתן פז בוגנים בתפקיד הבן, פדחתומר. בשנת 2023 הסיפור עובד מחדש להצגה על ידי רענן ניסים פררה ומשה בן שושן ובבימויים למוזיקה מקורית של ליאור רונן בתיאטרון אורנה פורת מעלה קרחות, באתר OCLC (באנגלית)
קיואורה קייגו

יפן זהו שם יפני; שם המשפחה הוא קיואורה. קיואורה קייגו (ביפנית: 清浦 奎吾;‏ 14 בפברואר 1850 - 5 בנובמבר 1942) היה פוליטיקאי יפני וראש הממשלה היפנית ה-23 במהלך תקופת "הדמוקרטיה של טאישו." קיואורה נולד בהאן היגו (כיום מחוז קוממוטו) בשם פוג'קו, בנו החמישי של כומר בודהיסטי בשם אוקובו ריושי. הוא החל ללמוד בבית ספר פרטי בשנת 1865, שם התחבר עם נומורה מוריהידה, וקיבל את השם קיואורה קייגו. כשנבחר נומורה למושל מחוז סאיטאמה ב-1873 הוא מינה את קיואורה למשרה ציבורית שם. קיואורה הצטרף למשרד המשפטים ב-1876, שם שימש תובע וסייע בניסוח חוקי המשפט הפלילי הראשונים ביפן המודרנית. יאמגאטה אריטומו התרשם מיכולותיו, ומינה אותו לראש המשטרה ביפן ב-1884, אף על פי שהיה רק בן 34 באותה עת. קיואורה המשיך לאחר מכן לתפקיד סגן שר המשפטים, ולבסוף התמנה לשר המשפטים. קיואורה קיבל מושב בבית האצילים של הדיאט של יפן ב-1891, ובתור בין טיפוחיו של אריטומו, הוא כיהן בתפקיד שר המשפטים בממשלותיהם של מצוקטה מאסיושי, אריטומו וקאצורה טרו. ב-1902 קיבל את תואר הקזוקו "דאנשוקו" (ברון), ובשנה לאחר מכן הוענק לו עיטור מסדר האוצר הקדוש בדרגה הראשונה. כמו כן, הוא קיבל את עיטור מסדר השמש העולה בדרגה הראשנה ב-1906, ושנה לאחר מכן קיבל את התואר "שישאקו" (ויקונט). בעת כהונתו כיושב ראש מועצת חותם הקיסר ב-1914, קיבל קיואורה זימון מהקיסר לתפוס את מקומו של ימאמוטו גונבאה בראשות הממשלה. עם זאת, קיואורה סירב בשל מעורבותו בפרשיית שחיתות בה היו מעורבים הצי הקיסרי היפני וחברת סימנס, ואוקומה שיגנובו מילא את מקומו. כשנקרא פעם נוספת לראשות הממשלה על ידי הקיסר ב-1924, קיבל קיואורה את ההזמנה והפך לראש ממשלת יפן ה-23. עם זאת, בתקופת כהונתו ירדה התמיכה הציבורית בממשלות אריסטוקרטיות ללא שיוך מפלגתי, והבית התחתון התנגד למרבית הצעותיו. אחד האירועים החשובים ביותר בתקופת כהונתו היה החתונה הקיסרית של יורש העצר הירוהיטו (לימים הקיסר שווה) ונאגקו קוניושי (לימים קוג'ון, קיסרית יפן) ב-26 בפברואר 1924. עוד ב-1924, פיזר קיואורה את הבית תחתון כשנתקל באופוזיציה של המפלגות קנסייקאי, ריקן סייוקאי וקאקושין קוראבו, שהחזיקו ברוב של 150 מושבים בבית. בבחירות הבאות נחל קיואורה מפלה, וממשלתו נאלצה להתפטר. לאחר מכן הוא פרש מהחיים הפוליטיים, והצטרף למועצה הקיסרית, בה ישב עד מותו ב-1942. הוא קיבל קידום לדרגת "האקושאקו" (רוזן) ב-1928. לאחר מותו הוענק לו עיטור מסדר החרצית. מדיה וקבצים בנושא קיואורה קייגו בוויקישיתוף קיואורה קייגו, באתר "Find a Grave" (באנגלית)
כפר ורבורג

כפר-וַרְבּוּרְג הוא מושב באזור הדרום, סמוך לקריית מלאכי, השייך למועצה אזורית באר טוביה. היישוב הוקם ב-31 באוקטובר 1939 על ידי חברי "ארגון מנחם" לאחר שניסיונם להקים את כפר מנחם לא עלה יפה. היישוב נקרא על שמו של פליקס ורבורג שהיה אחד ממנהיגי הקהילה היהודית בארצות הברית ומייסד ארגון הג'וינט. בכפר ורבורג, הנחשב למושב גדול, 98 משקים המשתרעים על כ-6,000 דונם. בכפר כ-20 רפתות חלב גדולות. חלק מאדמות הכפר נטועות פרדסים, כרמים ומטעי נשירים. מרבית חברי הכפר משלבים בשנים האחרונות חקלאות עם עבודה מחוץ למשק. בעשור הראשון של המאה ה-21 הוקמה בו "שכונת בנים" המונה, נכון לסוף 2009, כ-60 בתים פרטיים. במושב זה התגורר שר האוצר יגאל הורביץ, ולאחר מותו נקבר בבית העלמין של המושב. במושב הוקם בית קברות צבאי אזורי. מרבית החללים שנטמנו בו נפלו במלחמת העצמאות. עם תחילת פלישת צבאות ערב לארץ במחצית מאי 1948, הועלתה הערכה שתנועת הצבא המצרי צפונה תהייה דרך הכביש הסמוך ועל כן הוקם עליו מחסום שנקרא בהמשך מחסום כפר ורבורג. בקרבת בית הקברות הצבאי ניצבת אנדרטה לזכר בני המושב שנהרגו בשורות צה"ל. היא עוצבה בשנת 1959 על ידי האדריכל אשר חירם. האנדרטה היא רחבת אבן ודשא המוקפת בגדר אבן. בקצה הרחבה המרוחק מן הכניסה נקבעו בפאה העליונה של הגדר שלושה גושי אבן מלבניים שבכל אחד מהם נחקק כוכב - לזכר שלושת בני המושב שנהרגו במלחמת העצמאות. לידם נקבעו בקיר שמות הנופלים. בכניסה לרחבה נחקק משפט מפי אחד מהם, צבי גוּבֶּר: "ארצי הדלה - אשרך מה רב אם אלה בנייך". לימים הורחבה האנדרטה לפי סגנונה המקורי כדי להנציח שבעה חללים נוספים מבני המושב. מדיה וקבצים בנושא כפר ורבורג בוויקישיתוף אתר האינטרנט הרשמי של כפר ורבורג כפר ורבורג, באתר מועצה אזורית באר טוביה סיפור מקומי - כפר ורבורג, ארכיון קהילתי על גבי ציר זמן על האנדרטה, באתר יזכור נועם דביר, הטלוויזיה הרגה את בית העם, באתר הארץ, 2 במאי 2012 כפר ורבורג (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 יוסף שפירא, ישוב חדש בדרום, דבר, 16 באוקטובר 1940.
אביר (בירה)

אביר היא בירה לאגר ישראלית בהירה עם 6.4% כוהל בנפח. הבירה יוצרה לראשונה בתחילת שנות החמישים כמותג הדגל של "מבשלת שיכר לאומית" בנתניה. ייצורה הופסק כעבור כמה עשורים, ובשנת 2010 חברת טמפו השיקה אותה מחדש, הפעם כבירת בוטיק המיוצרת בכמויות קטנות. בשנת 1952, קבוצת משקיעים בראשות לואיס הרצברג מניו יורק ייסדה בנתניה מבשלה לייצור בירה, בשם "מבשלת שיכר לאומית". בחיפוש אחר שם לבירה החדשה שתייצר המבשלה, הוכרזה תחרות להמצאת שמות ולבחירת הלוגו שיתנוסס על בקבוקי הבירה, כשאחת הדרישות היא שהשם יהיה בעל משמעות בעברית ובאנגלית. אחד השמות שהוצעו היה שיא-ביר ובאנגלית SEE BEER. השם הזוכה היה אביר ובאנגלית A BEER, שהוצע על ידי ד"ר אהרון אברהם. אברהם אשר התמחה בשפות שמיות, בחר את השם אביר על בסיס האיכויות הרבות עליהן מעיד השם וביסס אותן על הופעת המילה בתנ"ך ובשפות אחרות. כמו כן, סבר שהשם נאה גם באנגלית ויקל על תפוצתה בשפה זו. את הנימוקים שלח למבשלה במסגרת תחרות בחירת השמות אשר בה זכה וקיבל עקב כך פרס כספי של מאה לירות ישראליות. נתן פרג'ון צייר את הלוגו ובו מופיעה דמות אביר הרוכב על סוס. מבשלת שיכר לאומית גדלה במהירות וכבשה לעצמה מקום של כבוד בשוק המקומי. היה זה המפעל הראשון שהוקם באזור הדרומי של נתניה שהתפתח מאוחר יותר לאזור התעשייה פולג. היה זה עוד לפני שהוקמו השכונות הדרומיות של העיר. על גג המפעל ניצב במשך שנים בקבוק בירה אביר ענק עשוי מתכת בגובה של 8 מטר. הבקבוק סימל את הכניסה לנתניה לכל המגיעים מדרום על רקע החולות. את הבקבוק ייצר תושב נתניה, המסגר שלמה עמבר. אחת מהסיסמאות של הקמפיינים של אביר הייתה "אין מעל - אביר רויאל". בשנת 1965 נערך מיזוג גדול בין "מבשלת שיכר לאומית" ל"תעשיית בירה א"י בע"מ" שמפעליה בראשון לציון ובבת ים ייצרו את הבירות נשר וגולדסטאר. בשנת 1985 רכשה חברת טמפו, בראשותו של משה בורנשטיין, את "מבשלת שיכר לאומית". לאחר שנים רבות בהן לא ניתן היה להשיג את הבירה פיתח בשנת 2010 דוד הרלינג, הברומאסטר הוותיק של טמפו, בירה חדשה בהשראת בירה אביר המקורית. בתחילה הושקה בירה אביר החדשה כ-Private label ונמכרה בלעדית במסבאה "אביר" בצפון רחוב דיזנגוף בתל אביב. מבשלת שיכר לאומית ייצרה כמה בירות תחת המותג אביר. בירה אביר הרגילה נמכרה עם תווית אדומה, וגרסת המאלט שלה נמכרה עם תווית ירוקה. בנוסף שווקו "אביר רויאל", "אביר דה לוקס" ו"אביר אקסטרא". לכבוד יום העצמאות ה-64 של מדינת ישראל וכמחווה לשישים שנות "אביר", השיקה טמפו מהדורת אספנים, ובה 800 בקבוקי 750 מ"ל של בירה אביר. סיור עיתונאים בבית חרושת אביר לבירה בנתניה, 1954, באתר ארכיון הסרטים הישראלי 74 שנות בירה ישראלית, בירדי
שתולים

שְׁתוּלִים הוא מושב במישור החוף הדרומי, סמוך לאשדוד, השייך לתנועת המושבים ולמועצה אזורית באר טוביה, בה הוא מהווה את היישוב המאוכלס ביותר. במושב מתגוררים כ-2,200 תושבים (נכון לשנת 2022). המושב הוקם בשנת 1950 על ידי עולים מתימן על אדמות העיירה הערבית איסדוד שננטשה ופונתה במלחמת העצמאות.. שמו לקוח מהפסוק: "שתולים בבית ה' בחצרות אלוהינו יפריחו" (תהילים, צ"ב, י"ד). שמו הראשון של המושב היה ביתניה הדרומית. המושב שוכן ממזרח לכביש 4, סמוך למחלף עד הלום. המושב מוקף בנחל לכיש ונחל האלה, ולכן סבל מהצפות רבות. בשנת 1951 נותק בגלל שיטפון ונזקק לסיוע צה"ל לשם קבלת אספקה. קלוב התעופה לישראל סייע לתושבים המנותקים על ידי הטלת מזון מהאוויר. המושב נותק שוב בדצמבר 1953‏. בעקבות זאת נסלל כביש גישה נוסף למושב דרך באר טוביה. בשנת 1967 הוצפו חלקים נרחבים מהמושב ותושבים רבים פונו מבתיהם. בשנת 1995 החל מהלך להקמת יחידות דיור בהרחבה של המושב. במושב פועל בשנים האחרונות קן של תנועת הנוער התנועה החדשה. מדיה וקבצים בנושא שתולים בוויקישיתוף אתר האינטרנט הרשמי של שתולים שתולים, ברשת החברתית פייסבוק שתולים (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 צפון מערב שדות פלשת: עד הלום, תל אשדוד, בית דארס ורכס עזריקם ביתניה הדרומית על פי ילקוט הפרסומים 277, רשימת שמות יישובים, 16 בפברואר 1953 מפה משנת 1950 בהוצאת מחלקת המדידות עם הכיתוב 'ביתניה הדרומית', באתר הספרייה הלאומית, אוסף המפות ע"ש ערן לאור מעריב|אל פרנקל|טסתי מעל לשיטפון|19511221 שכונת עמידר בכפר יבנה מוצפת במים, דבר, 21 בדצמבר 1953 דוד מורי, שתולים - לבטיו והתפתחותו, דבר, 7 בפברואר 1958 יצחק יעקבי, שטפונות שהרסו עמל שנים שתולים לכודה בין נחלים, דבר, 1 בינואר 1967 רע"א 1383/07 שמעון צרפתי נ' שתולים מושב עובדים להתיישבות שיתופית בע"מ ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
מטריאכאנטוזאורוס

־ מטריאכאנטוזאורוס (שם מדעי: Metriacanthosaurus) הוא סוג של דינוזאור טורף ממשפחת המטריאכאנטוזאוריים ובו מין יחיד Metriacanthosaurus parkeri. המטריאכאנטוזאורוס הוא תרופוד ופירוש שמו הוא "לטאה בעלת מפרש בינוני". הוא חי בסוף תקופת היורה מלפני כ-160 מיליון שנה. מאובנים שלו נמצאו באנגליה. הוא נתגלה לראשונה ב-1923 ואורכו הממוצע כ-6 מטרים. בסדרת סרטי פארק היורה, שם המטריאכאנטוזאורוס מוזכר בגרסה מ-1993. שמו רשום על אחד הבקבוקונים בחדר הקירור של העוברים, אותם גונב נדרי. המטריאכאנטוזאורוס נראה גם בסרט עולם היורה בתוך מחשב, אך אינו מופיע על המסך. המטריאכאנטוזאורוס מופיע בסדרת המשחקים היפנית "מלך הדינוזאורים", ובמשחקי המחשב Jurassic World Evolution, במשחק ״בעולם היורה״ וב-Jurassic World Evolution 2. מדיה וקבצים בנושא מטריאכאנטוזאורוס בוויקישיתוף מטריאכאנטוזאורוס, באתר האנציקלופדיה של החיים (באנגלית) מטריאכאנטוזאורוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
מערכת דינמית

מערכת דינמית היא מערכת שבה קיימת פונקציה המתארת את מיקומה של נקודה במרחב הסביבה כתלות בזמן, כמו בעקומה פרמטרית. דוגמאות לכך כוללות את המודלים המתמטיים המתארים את התנודה של מטוטלת, זרימת מים בצינור, תנועה אקראית של חלקיקים באוויר ומספר הדגים בכל אביב באגם (אנ'). ההגדרה הכללית ביותר מאחדת כמה מושגים במתמטיקה כגון משוואות דיפרנציאליות רגילות ותאוריה ארגודית על ידי מתן אפשרות בחירות שונות של מדידה של המרחב והזמן. זמן יכול להימדד במספרים שלמים, במספרים ממשיים או מרוכבים או יכול להיות עצם אלגברי כללי יותר, שמאבד את הזיכרון של המקור הפיזי שלו, והמרחב עשוי להיות יריעה או קבוצה מתמטית, ללא צורך במרחב-זמן חלק מבנה שהוגדר עליו. כהגדרה מתמטית, מערכת דינמית היא מרחב טופולוגי X {\displaystyle X} שיש עליו פעולה רציפה, במתכונת של מערכת הומיאומורפיזמים T t : X → X {\displaystyle T_{t}:X\rightarrow X} כך ש- T t ∘ T t ′ = T t + t ′ {\displaystyle T_{t}\circ T_{t'}=T_{t+t'}} . הפעולות T {\displaystyle T} מתארות התקדמות של הנקודות במרחב עם הזמן, כאשר הנקודה x {\displaystyle x} מגיעה בזמן t {\displaystyle t} למקום T t ( x ) {\displaystyle T_{t}(x)} . מערכות דינמיות מופיעות בתחומים רבים של האנליזה המתמטית, ויש להן יישומים בכל תחומי המדע. מערכות דינמיות קלאסיות מתארות תנועה x ( t ) = ( x 1 ( t ) , … , x n ( t ) ) {\displaystyle x(t)=(x_{1}(t),\dots ,x_{n}(t))} במרחב האוקלידי R n {\displaystyle \mathbb {R} ^{n}} המוכתבת על ידי מערכת של משוואות דיפרנציאליות d x i d t = f i ( x 1 , … , x n ) {\displaystyle {\frac {dx_{i}}{dt}}=f_{i}(x_{1},\dots ,x_{n})} . שמורה של מערכת כזו היא פונקציה H : R n → R {\displaystyle H:\mathbb {R} ^{n}\rightarrow \mathbb {R} } שעבורה ∑ i ∂ H ∂ x i x i = 0 {\displaystyle \sum _{i}{\frac {\partial H}{\partial x_{i}}}x_{i}=0} ; אם H ( x ( 0 ) ) = 0 {\displaystyle H(x(0))=0} , אז H ( x ( t ) ) = 0 {\displaystyle H(x(t))=0} לכל t {\displaystyle t} , כך שהמערכת מוגבלת למשטח H = 0 {\displaystyle H=0} . בדינמיקה סימבולית, אוסף הסדרות האינסופיות Σ Z {\displaystyle \Sigma ^{\mathbb {Z} }} מעל אלפבית סופי Σ {\displaystyle \Sigma } מצויד בטופולוגית המכפלה, ובאופרטור הזזה T : ( ( x i ) i ∈ Z ) ↦ ( ( x i + 1 ) i ∈ Z ) {\displaystyle T\colon ((x_{i})_{i\in \mathbb {Z} })\mapsto ((x_{i+1})_{i\in \mathbb {Z} })} , ולכן מהווה מערכת דינמית בדידה. תת-הזזה היא תת-קבוצה סגורה X ⊆ Σ Z {\displaystyle X\subseteq \Sigma ^{\mathbb {Z} }} של אוסף הסדרות האינסופיות מעל אלפבית סופי Σ {\displaystyle \Sigma } (ביחס לטופולוגית המכפלה) שהיא סגורה גם תחת T , T − 1 {\displaystyle T,T^{-1}} . מדיה וקבצים בנושא מערכת דינמית בוויקישיתוף מערכת דינמית, באתר MathWorld (באנגלית) מערכות דינמיות, סקולרפדיה ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
צומת (פירושונים)

האם התכוונתם ל... צומת – מפגש בין שתי דרכים או יותר צומת חשמלי – נקודת מפגש של שלושה רכיבים או יותר במעגל חשמלי צומת (תורת הגרפים) – רכיב בסיסי של גרף שממנו יוצאות ונכנסות קשתות צומת ספרים – רשת חנויות ספרים צומת (רשת) – מכשיר אלקטרוני שמהווה חלק מרשת תקשורת מכון צומת – מכון המפעיל צוותי מחקר ופיתוח בתחום הלכה וטכנולוגיה מפלגת צומת – מפלגה פוליטית בישראל, שהוקמה על ידי רפאל איתן צומת דרכים – סדרת טלוויזיה צומת (תא) (Cell junction) – צומת בין שני תאים צומת – מאגפי המוסד למודיעין ולתפקידים מיוחדים
קאטו טקאקי

יפן זהו שם יפני; שם המשפחה הוא קאטו. קאטו טקאקי (ביפנית: 加藤 高明;‏ 3 בינואר 1860 - 28 בינואר 1926) היה פוליטיקאי יפני וראש הממשלה היפנית ה-24. ידוע גם בשם קאטו קומיי. קאטו נולד בשם האטורי סוקיצ'י, בסמוך לעיר נגויה, בנו השני של סמוראי ממשפחת טוקוגאווה. בגיל 13 אימץ אותו קאטו בונהיי, והוא קיבל את שם המשפחה שלו. הוא למד משפטים באוניברסיטת טוקיו, וסיים ראשון בכיתתו, עם התמחות במשפט אנגלי. לאחר סיום לימודיו הוא עבד בזאיבצו מיצובישי, ונשלח מטעם החברה ללונדון למשך שנתיים. עם שובו ליפן ב-1885 התמנה קאטו לסגן מנהל המשרדים הראשיים של מיצובישי בטוקיו. הוא נשא לאישה את הרוג'י, בתו של נשיא מיצובישי, ב-1886. קאטו הפך ב-1887 למזכירו האישי של אוקומה שיגנובו, אז שר החוץ היפני, וסייע לו בעריכת החוזים הבלתי שוויוניים. לאחר מכן היה מנהל משרד הבנקאות במשרד האוצר. הוא התמנה לשגריר יפן בבריטניה ב-1894, והמשיך בתפקיד זה עד 1899. בשנה לאחר מכן, התמנה לתפקיד שר החוץ, בממשלתו הרביעית של איטו הירובומי. במהלך עבודתו כשגריר בבריטניה ובמשרד החוץ, סייע קאטו בהנחת היסודות לברית האנגלו-יפנית, שנחתמה ב-1902. עוד באותה שנה קיבל קאטו מושב בבית הנבחרים בדיאט של יפן, מטעם מחוז קוצ'י. קאטו התמנה פעם נוספת לתפקיד שר החוץ ב-1906, בממשלתו של סיונג'י קינמוצ'י, אך התפטר זמן קצר לאחר מכן, בשל התנגדותו להלאמת מערכת הרכבות של יפן, אותה אישר הקבינט. למשך זמן מה נותר קאטו ללא תפקיד, עד ששב לבריטניה בתור שגריר ב-1908. הוא קיבל את עיטור מסדר מיכאל הקדוש וג'ורג' הקדוש, וזכה למוניטין כמדינאי מוצלח. הוא שימש שר חוץ פעם נוספת בכהונתו השלישית של קאצורה טרו ובכהונתו השנייה של אוקומה. קאטו היה שר החוץ של יפן עם פרוץ מלחמת העולם הראשונה, והוא החליט להצטרף אליה לצד מדינות ההסכמה, החלטה לה התנגדו הגנרו. בנוסף, קאטו עורר תקרית בינלאומית ב-1915, כשהגיש לסין את מסמך עשרים ואחת הדרישות, שבו הגדיר את האינטרסים הפוליטיים והכלכליים של יפן בסין. ב-1915 הצטרף קאטו לבית האצילים של הדיאט, על פי צו קיסרי. הוא היה לנשיא מפלגת קנסייקאי בשנה לאחר מכן, משרה שהתאימה לו לאור התנגדותו לגנרו, תמיכתו בחוקה ושאיפתו להרחיב את זכות הבחירה. קאטו התמנה לתפקיד ראש ממשלת יפן ב-1924 והחזיק בתפקיד עד מותו ב-1926. ממשלתו זכתה לכינוי "ממשלת שלוש המפלגות החוקתיות," שכן היא הורכבה מקואליציה של שלוש מפלגות שתמכו בחוקה. קאטו העביר ב-1925 את חוק הבחירות הכלליות, שהעניק זכות בחירה לכל הגברים מעל גיל 25. הוא אף אשרר את החוק לשמירה על השלום, שנועד לדכא התארגנויות פוליטיות קיצוניות, והביא לנורמליזציה ביחסי ברית המועצות-יפן. קאטו נפטר במשרדו מדלקת ריאות ב-28 בינואר 1926, בגיל 66. מדיה וקבצים בנושא קאטו טקאקי בוויקישיתוף קאטו טקאקי, באתר אנציקלופדיה בריטניקה (באנגלית) קאטו טקאקי, באתר "Find a Grave" (באנגלית)
נבחרת אסטוניה בכדורגל

נבחרת אסטוניה בכדורגל היא נבחרת הכדורגל של אסטוניה. משחקה הראשון של הנבחרת היה ב-1920. ב-1940 אסטוניה סופחה לברית המועצות; היא לא זכתה לעצמאות מחדש עד 1991. בתקופה זו אף כדורגלן אסטוני לא נכלל בנבחרת ברית המועצות בכדורגל. כאומה עצמאית חדשה, הנבחרת שיחקה את משחקה הבינלאומי הראשון נגד סלובניה ב-3 ביוני 1992. הדירוג הנוכחי של נבחרת אסטוניה ברשימת הדירוג של פיפ"א, הוא המקום ה-122 בעולם, נכון ל-19 בספטמבר 2024; הניקוד הוא 1,140.39 – עלייה של נקודה אחת לעומת ניקוד קודם. דירוג השיא 47 נמדד לראשונה במרץ 2012, והדירוג הנמוך ביותר 137 נמדד לראשונה באוקטובר 2008. במוקדמות יורו 2008, הוגרלה נבחרת אסטוניה לאותו בית עם ישראל. במפגש בין שתי הנבחרות שהתקיים במסגרת בית זה באסטוניה, ניצחה ישראל בתוצאה 1-0. ב-28 במרץ ניצחה ישראל את נבחרת אסטוניה בתוצאה 4-0. 1930 - לא נרשמה 1934 - לא העפילה 1938 - לא העפילה 1950 עד 1990 - לא נרשמה, הייתה חלק מברית המועצות 1994 עד 2022 - לא העפילה 1960 עד 1992 - לא נרשמה, הייתה חלק מברית המועצות 1996 עד 2024 - לא העפילה משחקי תיקו כוללים גם משחקים שהוכרעו בבעיטות הכרעה נכון ל-11 ביוני 2024. שחקנים מודגשים הם שחקנים שעדיין פעילים בנבחרת. מארט פום אנדראס אופר יואל לינדפארה מרטין ריים רגנאר קלבאן דמיטרי קרוגלוב סרגיי פארייקו מדיה וקבצים בנושא נבחרת אסטוניה בכדורגל בוויקישיתוף אתר האינטרנט הרשמי של נבחרת אסטוניה בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
דו-רה-מי

האם התכוונתם ל... דו-רה-מי - תווים בסולם מוזיקלי תיאטרון דו-רה-מי – תיאטרון מוזיקלי ישראלי שהתקיים בשנים 1954-1958. נוסד ונוהל בידי ג'ורג' ואל. דו-רה-מי (שיר) – שיר מתוך המחזמר צלילי המוסיקה
התנועה למען ארץ ישראל טובה

התנועה למען ארץ ישראל טובה היא עמותה (מלכ"ר) התנדבותית א-פוליטית, שבראשה עמד השופט מיכה לינדנשטראוס (לימים מבקר המדינה) אשר פעלה בישראל לאורך שנות השמונים והתשעים של המאה ה-20. התנועה הוקמה על ידי גרעין מהעיר חיפה ששם לעצמו מטרה להצביע על נקודות אור חיוביות בחברה הישראלית. פעילות התנועה כללה אירועי הוקרה, פעילות התנדבותית בקהילה, ומתן פרס הוקרה לדמויות תורמות בחברה הישראלית. בין הזוכים במהלך השנים: מנחם אלון, שולמית כצנלסון, אורי לופוליאנסקי וצבי השביט. בשנת 1991 זכתה התנועה בפרס יושב-ראש הכנסת לאיכות החיים על תרומתה "לקידום ועידוד הסבלנות, הסובלנות, הכבוד וההבנה ההדדיים והשכנות הטובה, בחינוך ובמעשה, קידום שלטון החוק, ערכי הדמוקרטיה והשמירה על זכויות האדם". ריאיון עם מבקר המדינה מיכה לינדנשטראוס ב'ידיעות חיפה' 20.07.2011 באתר הכנסת
נבחרת סנט לוסיה בכדורגל

נבחרת סנט לוסיה בכדורגל (באנגלית: Saint Lucia national football team) היא נבחרת הכדורגל הלאומית של סנט לוסיה. נחשבת לאחת הנבחרות החלשות בעולם. מעולם לא העפילה לגביע העולם או לגביע הזהב של CONCACAF. הדירוג הנוכחי של נבחרת סנט לוסיה ברשימת הדירוג של פיפ"א, הוא המקום ה-164 בעולם, נכון ל-19 בספטמבר 2024; הניקוד הוא 997.86 – עלייה של 6 נקודות לעומת ניקוד קודם. דירוג השיא 108 נמדד לראשונה באפריל 2003, והדירוג הנמוך ביותר 192 נמדד לראשונה במרץ 2010. 1930 עד 1990 - לא נרשמה 1994 עד 2018 - לא העפילה 2022 - פרשה 1991 עד 2007 - לא העפילה 2009 - לא השתתפה 2011 עד 2015 - לא העפילה 2017 - לא השתתפה 2019 עד 2023 - לא העפילה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
קוריתוזאורוס

קוריתוזאורוס (שם מדעי: Corythosaurus) הוא סוג של דינוזאור ממשפחת ההדרוזאוריים שחי באזור אמריקה הצפונית של ימינו לפני 76 מיליון שנים, לקראת סוף תקופת הקרטיקון. מרבית מאובניו של הקוריתוזאורוס התגלו בארצות הברית ובקנדה. פירוש שמו הוא "לטאת קסדה" והשם ניתן לו בזכות הכרבולת שעל ראשו שהזכירה קסדה. בעבר תוארו שבעה מיני קוריתוזאורוס, אך מחקר שערך פיטר דודסון ב-1975 מצא שההבדלים בין המינים היו למעשה גיוון ביולוגי טבעי שנבעו מגורמים כמו גיל או זוויג (זכר או נקבה). כיום רק מין אחד נותר סיווג תקף והוא Corythosaurus casuarius. לקוריתוזאורוס הייתה בליטה קרנית דמוית כרבולת על ראשו, ובעזרתה השמיע קולות לחבריו בעדר. כמו שאר ההדרוזאוריים היה לקוריתוזאורוס מקור שטוח דמויי-ברווז שעימו תלש צמחים, אותם לעס בלחייו שבחלק האחורי של הפה, שהיו מצוידות במאות שיניים טוחנות. אורכו הגיע לכעשרה מטרים ומשקלו לכארבע טונות. הקוריתוזאורוס נראה בסרט פארק היורה 3, בו עדר הכולל גם פרטי פרזאורולופוסים נמלטים מהחבורה שנמלטת מרפטורים רודפים. הוא מופיע גם בפארק היורה: העולם האבוד על גיליון אחד. בנוסף הוא נראה גם במשחקי מחשב של הסדרה, כמו פארק היורה 3: בניית פארק, Jurassic Park: Operation Genesis, עולם היורה: המשחק, Jurassic World Evolution 2 וJurassic World Evolution. בנוסף נראים מספר פרטים בסדרות רכבת הדינוזאורים, דינו דן והדינוזאורים!. מדיה וקבצים בנושא קוריתוזאורוס בוויקישיתוף קוריתוזאורוס, באתר GBIF (באנגלית) איור איור ראש גולגולת שלד מאובן
בריוניקס

בריוניקס (שם מדעי: Baryonyx) הוא סוג דינוזאור תרופוד ממשפחת הספינוזאוריים. לבריוניקס היו שיניים קטנות, צרות ומחודדות בצורת חרוט. אלה הן שיניים המזכירות את שיני התנינים או הדולפינים של ימינו. הן שימשו לתפיסת טרף חלקלק, כמו דגים. הבריוניקס תואר בשנת 1986 על ידי הפלאונטולוגים הבריטים אנג'לינה מילנר (Angela Cheryl Milner) ואלן ג'ק צ'אריג (Alan Jack Charig). בעבר הסוג איברוספינוס (Iberospinus) נחשב למין בסוג זה אך ב-2022 הוא הופרד לסוג עצמאי. ארכו של הבריוניקס היה כ-10 מטרים, והוא חי באירופה ובעיקר באנגליה לפני 120 מיליון שנים בתור הקרטיקון אם כי בעבר סברו שהוא חי בתור היורה. הבריוניקס מופיע בעידן הקרח 3 בתור הטורף הענקי רודי שגדול יותר מהטירנוזאורוס והוא חובר לסמור באק (שהוציא לו שן תמורת עינו). הוא מופיע גם בסרט ההמשך בהופעה בודדת. הבריוניקס האמיתי היה קטן ממנו בהרבה (ואולם קרוב משפחתו, הספינוזאורוס היה הדינוזאור הטורף הגדול ביותר מעולם). בריוניקס מצוי בסרטי פארק היורה (למעט השני) אך כשהוא נראה בתוך מפה, מוזכר או נצפה באינטרנט. הבריוניקס נראה על המסך בסרט עולם היורה: נפילת הממלכה, שם פרט שחודר דרך תעלה, מתקיף את פרנקלין וקלייר בתוך חדר מחשבים, אך הם לוכדים אותו בפנים. מאוחר יותר כמה בריוניקסים נתפסים ומובאים לספינה אך משוחררים. בעולם היורה: עולם חדש נראים מספר בריוניקסים שנכלדו בשוק המלטזי ואחד מהם מצליח להשתחרר מהכלבים שלו, תוקף את ריין דלאקורט השרוע על הרצפה והורג אותו. בסדרה עולם היורה: מחנה הקרטיקון נראים שלושה פרטים המהווים איום על החבורה וכנראה הורגים את האפ, אך לאחר שאחד מהם נהרג בידי טיפני ומיטש השניים הנותרים טורפים את טיפני ובהמשך טורפים צייד בשם ריד. בהמשך אחד הבריוניקסים מנסה לטרוף את ברנדון אך משותק בידי רוקסי והשני נשלט בידי שכיר החרב האוק אך נהרג במאבק בטירנוזאורוסית. הבריוניקס מופיע במשחקי מחשב של הסדרה, כמו Jurassic World Evolution, Jurassic World Evolution 2 ועוד והמשחק Ark: Survival Evolved. הוא מוזכר בגרף בסדרה הכוכב דינוזאור בהשוואה לקרובו הספינוזאורוס, אשר ניזון לא רק מדגים. הוא מוזכר גם בסדרה מפלצות חוזרות לתחייה גם כקרובו של הספינוזאורוס. בריוניקס מוזכר בתוכנית ה-BBC‏ "Dino Stampede". פרטי בריוניקס נראים בסדרה "Dink, the Little Dinosaur". כמו כן נראים פרטי בריוניקס במשחקי המחשב מלך הדינוזאורים ובמשחק "Savage Quest". בנוסף הוא מופיע בסדרה הדינוזאורים!. מדיה וקבצים בנושא בריוניקס בוויקישיתוף בריוניקס, באתר האנציקלופדיה של החיים (באנגלית) בריוניקס, באתר GBIF (באנגלית) Baryonyx במדריך הדינוזאורים The Dino Directory של המוזיאון להיסטוריה של הטבע (לונדון)